CELEX: 32019R0926
Language: sl
Date: 2019-06-03 00:00:00
Title: Izvedbena uredba Komisije (EU) 2019/926 z dne 3. junija 2019 o uvrstitvi določenega blaga v kombinirano nomenklaturo

6.6.2019   
               
               
                  SL
               
               
                  Uradni list Evropske unije
               
               
                  L 148/16
               
            
         IZVEDBENA UREDBA KOMISIJE (EU) 2019/926
         z dne 3. junija 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. junija 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek, ki meri približno 160 × 54 × 38 cm in tehta približno 1,5 kg, je sestavljen iz dveh skupaj zloženih plasti tekstilne tkanine, znotraj pa polnila iz celičaste plastične mase. Notranja stran tkanine je prevlečena s plastično maso.
                        Izdelek ima podporo za hrbet, ki jo sestavlja zložljiv okvir iz kovinskih palic, ki je delno všit v izdelek. Vreča za shranjevanje je prišita na rob hrbtne podpore. Podpora za hrbet se lahko prilagodi po višini s trakom s sponko iz plastične mase.
                        Izdelek je mogoče zložiti za lažji prevoz ali skladiščenje. Na zgornja vogala hrbtne podpore je prišit trak za prenašanje, z različnimi sprimnimi trakovi pa se lahko za prevoz ali skladiščenje izdelka hrbtna podpora pritrdi na ležalno površino.
                        Predstavljen je kot podlaga za kampiranje ali ležanje na plaži.
                        Glej sliko (*1).
                     
                     
                        6306 90 00 
                     
                     
                        Uvrstitev je v skladu s splošnimi pravili 1, 3(b) in 6 za razlago kombinirane nomenklature ter besedilom oznak KN 6306  in 6306 90 00 .
                        Glavni del površine je sestavljen iz tekstilnega materiala, ki daje izdelku njegov bistveni značaj v smislu splošnega pravila 3(b).
                        Izdelek je v skladu s svojimi objektivnimi značilnostmi (je lahek, plastificiran za zaščito, hitro se ga lahko postavi in zloži ter je enostaven za prevažanje) namenjen uporabi na prostem, npr. za taborjenje, na plaži itd., kjer se uporablja le začasno (glej tudi pojasnjevalne opombe kombinirane nomenklature k tarifni podštevilki 6306 90 00 ).
                        Uvrstitev izdelka pod tarifno številko 9404  kot posteljnina ali podobno blago, na primer žimnica, je izključena, saj izdelek ni namenjen opremljanju postelje in ni podoben žimnici ali čemu podobnemu.
                        Izdelek se zato uvrsti pod oznako KN 6306 90 00  kot drugi izdelki za taborjenje.
                     
                  
               (*1)  Slike so zgolj informativnega značaja.